nvidia/miracl-vision huggingface dataset:
Delta la Nile

Delta ya Nile (Kiarabu: دلتا النيل‎) ni delta ya mto Nile iliyopo upande wa Kaskazini mwa nchi ya Misri ambapo ndipo mto Nile unapoanza kusambaa na hatimaye kuishia katika Bahari ya Mediteranea. Delta hii ni moja kati ya delta kubwa zaidi duniani. Imeanzia upande wa Magharibi ilipo Alexandria hadi Port Said kwa upande wa Mashariki. Delta hii inachukua kiasi cha kilometa 249 za ufukwe wa bahari ya Mediterania na pia katika eneo hili hufanyika shughuli mbalimbali za kilimo. Kuanzia upande wa Kaskazini hadi Kusini delta hii inakadiriwa kuwa na urefu wa kilometa 160. Delta hii inaanzia taratibu chini kuanzia katika mji wa Cairo. Wakati mingine delta hii, hugawanywa katika vijisehemu vya Mashariki na Mashariki. Huku mto Nile wenyewe ukigawa mikono mito miwili yaani Damietta na Rosetta. Ikiwa inatiririkia katika bahari ya Mediteranea pia huwa na majina hayohayo. Zamani, delta hii ilikuwa na mikono mito mbalimbali, lakini mikono mito hii ilipotea kutokana na jitihada za kuzuia mafuriko, kwa kukinga na kubadilisha mwelekeo. Moja kati ya mikono mito iliyopotea ni ule wa Wadi Tumilat. Mfereji wa Suez (Suez Canal) unatiririka kuelekea Mashariki mwa delta na kuingia katika mwambao wa Ziwa Manzala kwa upande wa Kaskazini-Mashariki wa delta
Damietta

Mahali pa mji wa Damietta katika Misri Damietta, Damiata, au Domyat (Kiarabu: دمياط‎) ni kituo cha safari za Majini, au bandari na pia ni mji mkuu wa uongozi wa Domyat, wa nchini Misri. Ipo katika sehemu ya mwingiliano katika ya bahari ya Mediterania na Mto Nile na pia ipo upande wa kaskazini mwa Cairo Katika Misri ya kale, mji huu ulikuwa unajulikana kama Tamiat, lakini uliendelea kupoteza umuhimu kufuatia kuja kwa ustaarabu wa Helleic, muda mfupi baada ya kujengwa kwa Alexandria. Wakazi wa Abbasids hutumia vituo vya Alexandria, Damietta, Aden na Siraf kama njia katika kuingia katika nchi za India na China. Damietta na ilikuwa umuhimu sana katika karne ya 12 na 13 wakati wa vita vya kidini hususani vya kikristo. Mnamo mwaka 1169, wakitokea katika ufalme wa Jerusalem kwa msaada wa Ufalme wa Byzantine walivamia na kushambulia mji wa Damietta lakini walishindwa na kupigwa na Saladin. Katika maandalizi ya vita vya tano vya kidini mwaka 1217, iliamuliwa kuwa, mji wa Damietta ndio ungekuwa shabaha ya mashambulizi kwani kwa kuweza kuwa na mamlaka juu ya mji wa Damietta kungesabisha mamlaka pia juu ya mto Nile, na kwa kuanzia hapo wapiganaji hawa wa vita vya kidini wangeweza kuwa na mamlaka juu ya Nchi ya Misri. Na kwa kutokea nchini Misri wangeweza kushambulia nchini ya Palestine na kuuteka mji wa Jerusalem Wakati mji wa Damietta ulipozungukwa na kukaliwa na Frisia katika vita vya kidini vya mwaka 1219, Francis wa Asisi alifika katika mji huo, na kufanya mazungumzo ya amani na kiongozi wa kiislamu wa eneo hilo. Mwezi Oktoba mwaka 1218. Viongozi mbalimbali walifika katika eneo hilo, ikiwa ni pamoja na wanaharakati wa kiingereza kama vile Ranulf of Chester, Saer of Winchester na William Aubigny Odonel Aubigny, Robert Fitz Walter, John Lacy wa Chester, William Harcourt na Oliver aliyekuwa mtoto wa nje ya ndoa wa King John. Mwaka 1221, wapiganaji hawa wa vita vya kidini walijaribu kuingia katika mjiwa Cairo lakini walishindwa kutoka na kupata upinzani mkali kutoka kwa waislamu. Damietta pia ilikuwa ni shabaha la wapiganaji wa dini ya kisabato, Seventh Crusade, wakiongozwa na Louis IX of France. Majeshi yake yalifaika katika mji huo mwaka 1249 na kuweza kuuteka mji huo katika kipindi kifupi, lakini alikataa kuukabidhi mji huo kwa wahitaji wake wa kwanza yaani mfalme wa Jerusalem
Wakaramojong

Wakaramojong au Wakarimojong ni kabila la watu wanaojihusisha na kilimo na ufugaji hasa wanaoishi kaskazini-mashariki mwa Uganda. Lugha yao inajulikana kama Kikaramojong au Kikarimojong, na ni sehemu ya kundi la lugha za Kinilo-Sahara. Wakaramojong wanaishi katika kusini mwa mkoa wa Karamoja, kaskazini-mashariki mwa Uganda, ambao ni asilimia kumi ya nchi ya Uganda. Kulingana na wanaanthropolojia WaKaramojong ni sehemu ya kundi lililohamia kutoka Ethiopia katika miaka ya 1600 BK na kugawanywa katika matawi mawili, huku tawi moja likihamia nchi ya Kenya na kuunda kundi la Wakalenjin na nguzo ya Wamasai. Tawi lingine lililojulikana kama Waateker lilihamia upande wa magharibi. Waateker waligawanyika zaidi katika makundi kadhaa, wakiwa ni pamoja na Waturkana katika nchi ya Kenya, Wateso, Wadodoth au Wadodos, Wajie, Wakaramojong na Wakumam nchini Uganda, pia Wajiye na Watoposa kusini mwa Sudan: wote hawa wakijulikana kama "Kundi la Kiteso" au "Kundi la Karamojong". Wakaramojong walikuwa wanajulikana awali kama Wajie. Jina Karamojong lilitokana na kauli "Ekar ngimojong", linamaanisha "watu wakongwe hawaweza kutembea zaidi". Kulingana na utamaduni, kundi la watu hawa, ambao sasa wanajulikana kama Wakaramojong, wanasemekana kuhamia kutoka Ethiopia kati ya miaka ya 1600 na 1700 BK kama kundi moja linalojulikana kama Wajie. Walipofika mpakani mwa Kenya na Ethiopia, inasemekana kuwa waligawanyika katika makundi kadhaa: Waturkana, Watoposa, na Wadodoth. Kati ya makundi haya tatu, Waturkana waliamua kubaki waliko sasa. Kundi la pili ambalo baadaye lilikuja kujulikana kama Watoposa liliendelea moja kwa moja hadi Sudan
Chris Hughes (Facebook)

Chris R. Hughes (aliyezaliwa 26 Novemba 1983) ni mmoja wa waanzishi na alitumikia kama msemaji wa mtandao wa kijamii, Facebook, na wenzake wa Harvard, Mark Zuckerberg na Dustin Moskovitz. Alikuwa mratibu wa tovuti rasmi ya kampeni ya Barack Obama ya rais ya mwaka 2008 ya My.BarackObama.com. Hughes kwa sasa ni mfanyabiashara katika kampuni ya General Catalyst Partners, kampuni ya uwekezaji iliyoko Cambridge, na mshauri wa mikakati katika kampuni ya GMMB, kampuni ya ushauri wa kisiasa ambayo ilifanya kazi katika kampeni ya Obama mwaka 2008. Hughes alizaliwa mjini Hickory, North Carolina. Yeye ni msomi wa Phillips Academy Andover na Harvard College. Alimaliza kutoka Harvard mwaka 2006 akiwa na shahada ya Sanaa katika historia na fasihi. Chris alikuwa kwenye makala kuu ya nakala ya Fast Company ya mwezi Aprili 2009, chini ya kichwa "Kijana aliyemfanya Obama Rais; Jinsi mmoja wa waanzishi wa Facebook Chris Hughes alizindua nguvu za Barak na kubadilisha Siasa Milele". Chris ni mpenda wavulana  na yuko katika uhusiano na Sean Eldridge.  Katika nakala ya The Advocate yeye anasema kuwa harakati za ushoga hazijanyonya nguvu za mtandao wa kijamii, kama vile Facebook na kampeni Obama zilivyofanya, kwa kuhusisha umma pakubwa na "kuwaambia hadithi siyo tu ya siasa za gay, lakini ya watu wa kila siku ambao hudhulumiwa katika maisha yao ya kila siku
Kundi la AccessKenya

AccessKenya ni kampuni ya kuwasilisha huduma za mtandao ziko nchini Kenya. Ilianzishwa katika mwaka wa 1995 na ndugu Daudi na Jonathan Somen ili kuwa kampuni ya kuuza huduma za kiteknolojia kwa wateja wa kampuni zilizo ndani ya Kenya ikiwa sehemu ya kampuni ya Communications Solutions Limited. Katika mwaka wa 2000, jina la AccessKenya ndilo lilioanza kutumika baada ya ndugu hao kuona haja ya kuwasilisha huduma ya mtandao kwa kampuni. Kwa mara ya kwanza,AccessKenya iliuzia raia hisa yao katika Soko la Hisa la Nairobi hapo mwishoni mwa Aprili 2007. AccessKenya ikawa kampuni ya kwanza ya sekta ya teknolojia na mawasiliano ya Kenya kuorodheshwa kwa Soko la Hisa la Nairobi Hisa zilizotolewa kuuzwa za kwanza zilikuwa milioni 80 kwa bei ya shilingi 10 za Kenya kwa kila hisa. AccessKenya inaajiri zaidi ya watu 270 watu hasa katika makao makuu ya Nairobi na miji mingine mikubwa kama Mombasa,Kisumu, Nakuru na Eldoret. Hivi sasa,iko na wauzaji kila pahali katika taifa hili ili kuhakikisha wateja nchini kote wamepata bidhaa na huduma za kampuni hii. Tangu Februari 2008,AccessKenya imepata kampuni 3000 kama wateja; wateja wa kibinafsi 1500 na biashara ndogondogo takriban 125 ambazo nyingi zipo katika miji mikubwa - Nairobi, Mombasa, Kisumu na Nakuru. AccessKenya iko na makao makuu yake katika jengo la Museum Hill Centre, karibu na Jumba la Kumbukumbu la Nairobi, kando ya Barabara ya Museum, katika mji wa Nairobi. Hapo mwaka wa 2007,Kundi la AccessKenya lilinunua OpenView Business Systems kwa madhumuni ya kuongeza bidhaa zake kwa idadi ya bidhaa zilizouzwa na AccessKenya. Mwezi wa Februari 2009, AccessKenya iliendelea na upanuzi na ikanunua Satori Solutions ,kampuni ya wastani ya kuwasilisha huduma za mtandao na mawasiliano, ili kusaidia kuza mauzo ya huduma yao mpya ya "SoHo" iliyolenga biashara ndogondogo na nyumbani za watu.Mikakati yao ya kununua Saroti Solutions na kampuni myinginezo imewasaidia na kuwaletea mapato mengi na kuifanya kuwa kampuni inayoongoza katika sekta yake
Achieng Oneko

Ramogi Achieng Oneko (1920 - 9 Juni 2007) alikuwa mpigania uhuru na mwanasiasa katika nchi ya Kenya, alipokuwa anachukuliwa kama shujaa wa kitaifa. Alizaliwa katika kijiji cha Tieng'a katika eneo ndogo la Uyoma katika Wilaya ya Bondo mnamo mwaka wa 1920. Oneko alikuwa mmoja wa wapigania uhuru sita ambao walikamatwa na serikali ya kikoloni ya Uingereza wilayani Kapenguria mwaka wa 1952. Wanachama wengine wa kikundi hicho waliokuwa wanajulikana kama "Kapenguria six" walikuwa Jomo Kenyatta, Paul Ngei, Bildadi Kaggia,Kungu Karumba na Fred Kubai. Sita hao walikamatwa kwa madai ya kuhusishwa na harakati ya Uasi ya Mau Mau wakaachiliwa miaka tisa baadaye, mnamo mwaka wa 1961, miaka miwili kabla ya Kenya kupata uhuru. Uchaguzi wa ubunge wa kwanza ulifanyika mnamo siku ya uhuru mwaka wa 1963 na Achieng Oneko alishinda kiti cha eneo bunge la Mji wa Nakuru. Jomo Kenyatta akawa rais wa kwanza wa Jamhuri ya Kenya na kwa haraka akamteuwa Achieng Oneko kama Waziri wa Habari, Utangazaji na Utalii. Hata hivyo, mwaka wa 1966 Oneko alijiondoa serikalini na kujiunga na chama kipya cha Kenya People's Union, chama cha kijamii kilichokuwa kinaongozwa na sahibu wake Oginga Odinga Mnamo mwaka wa 1969 Oneko alikamatwa na rafiki yake wa zamani, Kenyatta, kufuatia machafuko huko Kisumu wakati wa ziara yake (Kenyatta) katika mji huo. Oneko aliachiliwa mwaka wa 1975. Oneko alirejea siasani mwaka wa 1992 wakati alichaguliwa kama mbunge katika uchaguzi wa kwanza wa vyama vingi nchini Kenya. Alikiwakilisha chama cha,Ford-Kenya kilichokuwa kikiongozwa na Oginga Odinga. Hata hivyo, alipoteza kiti chake cha eneo bunge la Rarieda katika uchaguzi ujao mwaka wa 1997
Paul Ngei

Paul Joseph Ngei (18 Oktoba 1923 - 15 Agosti 2004) alikuwa mwanasiasa wa Kenya ambaye alikuwa kizuizini kwa jukumu lake katika harakati za kupinga ukoloni lakini baadaye alishikilia nyadhifa kadhaa za wizara. Paul Ngei alizaliwa katika sehemu ya Kiima Kimwe karibu karibu na mji wa Machakos nchini Kenya. Alikuwa mjukuu wa Chifu Masaku, chifu mkuu ambaye jina lake sasa ni majina ya mji na wilaya. Familia yake ilihama kutoka Kiima Kimwe hadi kwa makazi mapya katika sehemu ya Kangundo katika kijiji kidogo kijulikanacho kama Mbilini mwaka wa 1929. Hili lilikuwa eneo la milima na mvua nzuri kwa kilimo. Baba yake alikuwa amegeuzwa kuwa Mkristo na Afrika Inland Mission. Paul Ngei alihudhuria shule ya msingi katika sehemu ya DEB Kangundo kuanzia mwaka wa 1932, shule ya kati katika sehemu ya Kwa Mating'i mjini Machakos kuanzia mwaka wa 1936 na Shule ya Upili ya Alliance wilayani Kiambu. Kisha alijiunga na jeshi ya King's African Rifles (KAR) kwa muda wa miaka minne. Baada ya miaka hiyo minne alijiunga na Chuo Kikuu cha Makerere nchini Uganda kama mwanafunzi wa Uandishi kuanzia mwaka wa 1948 hadi mwaka wa 1950. Harakati za kupinga ukoloni ilipata uwezo wa kujiendeleza nchini Kenya katika miaka ya 1940. Kuongezeka kwa hali za Kisiasa kulipelekea Uasi wa Mau Mau, ambao ulihusisha makabila kadhaa: Wajaluo, Wanandi, Wamaasai, Wakamba, Wakikuyu, Wameru na Waembu. Tamko la hali ya dharura katika Oktoba 1952 ulisababisha kukamatwa kwa Ngei, Jomo Kenyatta na wengine
Escape

Escape ni albamu ya Enrique Iglesias iliyorekodiwa katika lugha ya Kiingereza mwaka wa 2001. Mwishoni mwa mwaka wa 2002, toleo maalum la albamu hii ilitolewa iliyo na nyimbo mbili za ziada, "Maybe" (Marko Taylor Mix) na "To Love a Woman", aliyoimba pamoja na Lionel Richie. Escape ilifika nafasi ya #2 kwenye Billboard 200, na kuuza nakala 267,000 katika wiki yake ya kwanza. Vilevile, "Hero" iliongoza kwenye chati za Uingereza, na kumfanya Iglesias kuwa mwanamuziki wa kwanza wa Kilatini aliye na albamu iliyo #1 na wimbo #1 kwenye chati. Ilikuwa namba ya pili kwenye orodha ya mauzo bora nchini Uingereza, baada ya wimbo wa Escapology ya Robbie Williams. Pia, ilikuwa albamu yenye mauzo bora ya mwaka 2002 nchini Australia. Albamu hii ilifanikiwa vizuri kote duniani, ikithibitishwa 3x Platinum nchini Marekani, 4x Platinum nchini Uingereza, 5x Platinum nchini Ireland, 6x Platinum nchini Kanada, 5x Platinum nchini Australia, 3x Platinum nchini India, 2x Platinum nchini Ujerumani, na vilevile kufikia vyeti vya Platinum au Gold katika nchi nyingine nyingi duniani. Albamu hii imeuza zaidi ya nakala milioni 10 kote duniani. Iglesias aidha aliandika au alisaidia kuandika kila wimbo kwenye albamu hii. Enrique amesema kuwa kwa nyimbo nyingi katika albamu hii, alianza na kichwa tu na baadaye kuiandika wimbo wenyewe. Wimbo wa kwanza aliyotumia mbinu hii ilikuwa "Don't Turn Off wa Lights", ambayo hapo awali ilikuwa iwe jina la albamu na wimbo wa kwanza wa albamu hii. Enrique pia alisema kuwa yeye aliandika nyimbo nyingi kwa ajili ya albamu hii, lakini alichagua zile zilizo bora zaidi
Insomniac

Insomniac ni albamu ya nane (na albamu yake ya nne kwa lugha ya Kiingereza) kutoka kwa mwimbaji Enrique Iglesias. Albamu hii imetayarishwa na John Shanks, Kristian Lundin, Sean Garrett, Anders Bagge, Marko Taylor, Stargate, na Maratone. Pia, ina mashirikiano yake ya kwanza na rapa (Lil Wayne) pamoja bendi ya Ringside kwenye wimbo wa "Tired of Being Sorry". Albamu hii inasemekana kuwa tofauti na albamu zake za awali, kwa sababu inachanganya nyimbo za kisasa zaidi kuliko muziki wake wa pop. Vilevile, kuna hip hop na vipengele vya R & B na Kilatini kwenye albamu hii. Ilitolewa tarehe 12 Juni 2007 katika nchini Marekani na 11 Juni 2007 kote duniani. Toleo jipya nchini India ilikuwa na DVD iliyo na video za nyimbo "Do You Know", "Somebody's Me", "Tired of Being Sorry" na "Push" (akimsh. Lil Wayne). Insomniac ilikuwa albamu ya kuuzwa zaidi katika mwaka wa iliyotolewa nchini Uhindi ambapo ilishinda hata Minutes to Midnight ya Linkin Park. Ilitolewa tena nchini India tarehe 8 Julai 2008, pamoja na dvd ya bure.
Barabara ya B8, Kenya

Barabara ya B8 ni barabara kuu nchini Kenya katika Mkoa wa Pwani iunganishayo miji ya Mombasa na Garissa. Sehemu kati ya Mombasa na Malindi inajulikana kama Barabara ya Mombasa-Malindi huku ile kati ya Malindi na Garissa ikiitwa Barabara ya Malindi-Garissa. Barabara hii inatumia leni moja ya ubebaji kulingana na kipimo cha juu zaidi cha kasi cha kitaifa ambacho ni kilomita 80 kwa saa.. Mnamo 2006, Serikali ya Kenya ilikadiria Shilingi biliono 2) ili kurekebisha sehemu kati ya Mombasa na Malindi ya Kilomita 113 huku mashirika mawili yakipewa kandarasi hiyo.. Mjini Mombasa, barabara hii huungana na mbili zingine, A109 (Kuelekea Nairobi) na A14 (kuelekea mpaka wa Tanzania). Mjini Garissa, barabara hii inaungana na ya B3 ielekeayo Nairobi na mpaka wa somalia. Miji ifuatayo, kwa mpangilio kutoka Kusini kuelekea Kaskazini, inapatikana katika barabara ya B8: Barabara ya A109 (Kenya) Barabara ya A14 (Kenya)
Orodha ya lugha za Kenya

Kenya ni nchi ya lugha nyingi. Lugha zake za taifa ni Kiswahili na Kiingereza. Kuna jumla ya lugha 62 zinazozungumzwa nchini Kenya (kulingana na Ethnologue), nyingi zikiwa za asili ya Kiafrika na baadhi za asili ya Kiasia na Mashariki ya Kati. Lugha za asili nchini Kenya zimetokana na familia tatu:
Missy Elliott

Melissa Arnette Elliott (amezaliwa tar. 1 Julai 1971) ni msanii wa rekodi, mtayarishaji, mwigizaji na mwanachama wa zamani wa bendi ya Sista kutoka nchini Marekani. Anafahamika zaidi kwa jina lake la kisanii kama Missy "Misdemeanor" Elliott. Akiwa na mauzo ya zaidi ya milioni saba kwa Marekani pekee, ni rapa wa kike pekee kuwa na albamu sita zilizotunukiwa platinamu na RIAA, ikiwa pamoja na moja kuwa na platinamu maradufu, Under Construction. Mpaka sasa, rapa huyu ameuza zaidi ya rekodi milioni 16 kwa hesabu ya dunia nzima. Elliott anafahamika kwa mfululizo wake wa vibao vikali na video mbalimbali za muziki ikiwa ni pamoja na "The Rain (Supa Dupa Fly)", "Hot Boyz", "Get Ur Freak On", "One Minute Man", "Work It", "Gossip Folks", "Pass That Dutch", "Lose Control" na "Ching-a-Ling". Kwa namna moja au nyingine, Elliott amefanya kirefu akiwa kama mtunzi wa nyimbo na mtayarishaji kwa wasanii wengine, vyote akiwa peke yake na mtayarishaji wake na rafiki wa utotoni mwaka - Timbaland. Kazi za utunzi na utayarishaji za Elliott kwa wasanii kadhaa wengine ambao wakubwa ni pamoja na Aaliyah, Mya, Lil' Kim, Danity Kane, Mariah Carey, Keyshia Cole, Lil' Mo, Christina Aguilera, Tamia, Mary J. Blige, SWV, Beyoncé, Nelly, Ciara, TLC, Total, Jennifer Hudson, Fantasia, Nicole Wray, Pussycat Dolls, Nelly Furtado, Paula Cole, Jazmine Sullivan, 702, Blaque, Adina Howard, LeToya, Busta Rhymes, Ruslana, T-Pain, Janet Jackson, Tweet, Eve, Da Brat, Fabolous, Ginuwine, ODB, Kanye West, Static Major, Lil Wayne, Ghostface Killah, Nas, Jay-Z, Eminem, 50 Cent, Trina, Ms. Jade, Lady Luck, Omarion, Justin Timberlake, Angie Stone, Magoo, Monica, Faith Evans, Kelly Price, MC Lyte, Madonna, Brandy, Melanie Brown, Blu Cantrell, Notorious B.I.G
Aaliyah

Aaliyah Dana Haughton (16 Januari 1979 – 25 Agosti 2001) alikuwa msanii wa rekodi, mwigizaji, na mwanamitindo kutoka nchini Marekani. Alijulikana sana kwa jina la kisanii kama Aaliyah. Aaliyah alizaliwa mjini Brooklyn, New York, na kukulia mjini Detroit, Michigan. Wakati wa umri wake wa awali, amepata kuonekana kwenye kipindi cha televisheni cha Star Search na kutumbuiza kwenye onyesho hilo na Gladys Knight. Akiwa na umri wa miaka 12, Aaliyah aliingia mkataba na Jive Records na Blackground Records na mjomba wake, Barry Hankerson. Akamtambulisha kwa R. Kelly, ambaye baadaye akaja kuwa mshauri wake, vilevile mtunzi na mtayarishaji wake kiongozi wa albamu yake ya kwanza, Age Ain't Nothing But a Number. Albamu iliweza kuuza nakala milioni mbili kwa nchini Marekani na kutunukiwa platinamu mbili na Recording Industry Association of America (RIAA). Baada ya kukumbwa na mshtaka ya ndoa haramu na Kelly, Aaliyah akavunja mkataba wake na Jive na badala yake kuingia mkataba na studio ya Atlantic Records. Aaliyah amefanya kazi na watayarishaji kama vile Timbaland na Missy Elliott kwa ajili ya albamu yake ya pili ya One in a Million; imeuza nakala milioni mbili kwa nchini Marekani na nakala zaidi ya milioni nane kwa hesabu ya dunia nzima. Mnamo mwaka wa 2000, Aaliyah amepata kuonekana kwenye filamu yake ya kwanza -liokwenda kwa jina la Romeo Must Die. Amechangia kibwagizo cha filamu hiyo, ambacho ni "Try Again"
Mamlaka ya Viwanja vya Ndege ya Kenya

Mamlaka ya Viwanja vya Ndege ya Kenya (kwa Kiingereza: Kenya Airports Authority: kifupi: KAA) ni taasisi inayomiliki viwanja tisa vya ndege nchini Kenya. Inahusika pia kutoa vibali kwa viwanja vya ndege vya binafsi. Mamlaka ya Viwanja vya Ndege ya Kenya ilianzishwa kwa sheria ya bunge katika mwaka wa 1992. Sheria hiyo ya KAA Act, kifungu cha 395, hueleza nguvu na utendaji wa mamlaka.
Orodha ya balozi nchini Kenya

Hii ni orodha ya balozi nchini Kenya. Kwa sasa kuna balozi/misheni za kidiplomasia 84 jijini Nairobi, na konsulati mbili jijini Mombasa. Konsulati zisizo rasmi hazijaorodheshwa hapo chini: Jamhuri ya Afrika ya Kati · Afrika Kusini · Algeria · Angola · Benin · Botswana · Burkina Faso · Burundi · Cabo Verde · Chad · Cote d'Ivoire · Eritrea · Eswatini · Ethiopia · Gabon · Gambia · Ghana · Guinea · Guinea-Bissau · Guinea ya Ikweta · Jibuti · Kamerun · Kenya · Komori · Jamhuri ya Kidemokrasia ya Kongo · Jamhuri ya Kongo · Lesotho · Liberia · Libya · Madagaska · Malawi · Mali · Mauritania · Misri1 · Morisi · Moroko · Msumbiji · Namibia · Niger · Nigeria · Rwanda · São Tomé na Príncipe · Senegal · Shelisheli · Sierra Leone · Somalia · Sudan · Sudan Kusini · Tanzania · Togo · Tunisia · Uganda · Zambia · Zimbabwe Jamhuri ya Kiarabu ya Sahrawi Visiwa vya Kanari / Ceuta / Melilla (Hispania) · Madeira (Ureno) · Mayotte / Réunion (Ufaransa) · Saint Helena (Ufalme wa Muungano) · Zanzibar (Tanzania)
Embakasi (Nairobi)

Embakasi ni mtaa wa Nairobi, mji mkuu wa Kenya. Uko mashariki mwa katikati ya jiji. Ni mtaa wa makazi na wengi wa raia wanaoishi humo ni wa mapato ya daraja la pili la wastani. Ni kata ya eneo bunge la Embakasi Mashariki, kaunti ya Nairobi. Uwanja wa Kimataifa wa Jomo Kenyatta, uwanja wa ndege mkuu Nairobi uko Embakasi na ulijulikana kama Embakasi Airport wakati ulipofunguliwa mwaka wa 1958. Embakasi pia ni jina la utawala la tarafa mjini Nairobi. Imegawanywa katika maeneo yafuatayo (sensa ya 1999) Katika masaa ya asubuhi ya 27 Januari 2008, Mbunge wa Eneo Bunge la Embakasi, Mugabe Were alipigwa risasi na washambulizi wawili na kufa. Kulingana na taarifa za habari, Mugabe alikuwa tu amewasili katika boma yake wakati aliposhambuliwa akiwa bado katika gari lake, kabla ya lango kufunguliwa. Mugabe alichaguliwa kuwa mjumbe wa Orange Democratic Movement, chama cha upinzani nchini Kenya. Uvumi kuhusu uwezekano wa mauaji haya kuwa ya kisiasa bado unazingira kifo hiki katika mgogoro uliotokea kuhusu uchaguzi wa rais wa tarehe 27 Desemba 2007.
Lecrae

Lecrae Moore (amezaliwa 9 Oktoba, 1979) ni msanii wa Kikristo mwenye mkataba na Reach Records. Lecrae anaishi mjini Atlanta, Georgia akiandaa matukio mbalimbali ya muziki, akijitolea kufanya kazi katika jela ya vijana, kujishirikisha katika shirika la Kids Across America Kamps huko Branson, Missouri na akijishughulisha na Reachlife Ministries. Pia, yeye ni mwanachama wa 116 Clique, Lecrae anahubiri Injili katika vyuo vikuu mbalimbali na kumbi mbalimbali za jamii. Lecrae amepokea uchaguzi wa kuwa mshindani kwa tuzo mbili katika tuzo za kila mwaka za GMA Dove. Alipata uchaguzi kwa wimbo wake Jesus Muzik,aliomshirikisha Trip Lee na kwa albamu yake After the Music Stops. Yeye ,hivi majuzi,alikuwa amechaguliwa kama mshindani kwa tuzo ya Albamu ya Sanaa ya Rap ya Mwaka katika tuzo za arubaini za GMA Dove. Magazeti mbalimbali,likiwemo Rapzilla yameaona na kusifu mtindo wake tofauti na albamu yake ya pili After the Music Stops iliitwa "mojwapo ya albamu bora sana ya 2006". Nyimbo zake zinaonyesha werevu wake lakini zinahakikisha ujumbe umewasilishwa. Katika muziki wake, Lecrae anatumia neno "Crunk" kwa kumaanisha hisia nzuri anayohisi Mkristo. 8 Oktoba 2008, albamu ya tatu ya Lecrae, Rebel, iliingia chati ya Billboard ikwa # 60,huku ikiwa imenunuliwa na watu 9,800. Rebel ikawa # 3 katika iTunes na kushikilia nafasi ya kwanza katika chati ya Kikristo ya Billboard kwa wiki mbili,albamu ya rap ya kwanza kufanya hivyo. Lecrae ana video nne vya nyimbo zake:Jesus Muzik, Praying For You, Don't Waste Your Life, ambayo ilishinda Video ya Mwaka katika tuzo za GMC na hapo Oktoba 2009 alitoa video ya wimbo wake Go Hard
Sasini

Sasini ni mojawapo wa wazalishaji wakubwa wa chai na kahawa, pia ni mojawapo wa "Wakubwa Sita" wa kuzalisha chai. Makao makuu ya kampuni hii yamo mji wa Nairobi na kampuni hii imeorodheshwa katika Soko la Hisa la Nairobi. Sasini ni moja ya kampuni za Kundi la Sameer, kundi hili pia lina makao yake Kenya. Chai inapandwa na shirika dogo la Sasini,liitwalo Kipkebe.Kipkebe linaendesha viwanda viwili vya CTC(Kipkebe na Keritor) vyenye vinahudumia mashamba manne yaliyo magharibi wa Kenya. Vikiwa pamoja,vinaweza kuzalisha zaidi ya kilogramu milioni 8.5 kila mwaka.Chai hii inauzwa na Sasini kwa nchi kama Misri,Uingereza na nchi nyinginezo. Kahawa Mashamba ya kampuni hii yako katika Mkoa wa Kati nchini Kenya wakiwa na vituo vyao Wilaya ya Kiambu na Wilaya ya Nyeri.Shamba lao la Mweiga katika Wilaya ya Nyeri lina uwanja wa ndege wa kusaidia katika usafirishaji ya shehena ya ndege isiyokuwa chini ya mifuko 5,700 ya kahawa.Vifaa vya Sasini vimewafanya wasaidike sana kwa muda ambao kumekuwa na migogora katika usimamizi wa Muungano wa Wapanzi wa Kahawa.Hivyo basi,Sasini ikapata faida kwa muda wa shida hizi za umeneja